
AVIZ

asupra proiectului de Lege privind aprobarea Ordonanţei Guvernului nr.26/2006 pentru modificarea şi completarea Legii bibliotecilor nr.334/2002

În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, pentru dezbatere şi avizare, în procedură obişnuită, cu proiectul de Lege privind aprobarea Ordonanţei Guvernului nr.26/2006 pentru modificarea şi completarea Legii bibliotecilor nr.334/2002, trimis comisiei cu adresa nr. P.L.-X 239 din 5 aprilie 2006.

Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 11 aprilie 2006.

În urma dezbaterilor, membrii comisiei au hotărât, cu unanimitate de voturi, avizarea  favorabilă a proiectului de lege cu următoarele amendamente:

	Nr. crt.
	Text iniţial
	Text propus de Comisie

(autorul amendamentului)
	Motivare

	0
	1
	2
	3

	1
	4. Alineatul (1) al articolului 8 se modifică şi va avea următorul cuprins:

(1) Bibliotecile de drept public sunt finanţate de la bugetul de stat sau de la bugetele locale, iar fondurile de finanţare se nominalizează distinct în bugetele proprii sau ale instituţiilor finanţatoare.


	“4. Alineatul (1) al articolului 8 se modifică şi va avea următorul cuprins:

(1) Bibliotecile de drept public sunt finanţate de la bugetul de stat.”

Autor: d-l deputat Ioan Cindrea
	Susţinerea cheltuielilor de funcţionare a bibliotecilor de la bugetul de stat considerând că bugetele locale nu dispun de resursele financiare necesare pentru o finanţare corespunzătoare.

	2
	Anexa 1, litera D, nota 
D. Biblioteca Naţională a României

………………………………

*La numărul maxim de posturi (995) se va ajunge, treptat, pe măsura dării în folosinţă a noului sediu al Bibliotecii Naţionale a României, precum şi a funcţionării Bibliotecii Naţionale a României în parametri optimi, cu încadrarea în numărul maxim de posturi, aprobat anual, Ministerului Culturii şi Cultelor, prin legile bugetare.

……………………………….
	………………………………….

*La numărul maxim de posturi (995) se va ajunge, treptat, pe măsura dării în folosinţă a noului sediu al Bibliotecii Naţionale a României, precum şi a funcţionării Bibliotecii Naţionale a României în parametri optimi, cu încadrarea în numărul maxim de posturi, aprobat anual, Ministerului Culturii şi Cultelor prin legile bugetare. Numărul actual de posturi la nivelul Bibliotecii Naţionale se suplimentează cu încă 50.

………………………………..

Autor: d-l deputat Dan Mocănescu


	Volumul de activitate cu care se confruntă Biblioteca Naţională nu poate fi susţinut fără suplimentarea personalului cu acest număr minim de angajaţi.


PREŞEDINTE,




SECRETAR,


Stelian DUŢU




Karoly KEREKES

Întocmit, 

Expert Sorina Steliana SZABO

PAGE  
2

_1168941401.doc
[image: image1.png]





�












